Mercedes skruer ned for prisen – og batteriet – på ny CLA

Da Mercedes i foråret trak klædet af sin helt nye elektriske CLA, var det tydeligt, at tyskerne ville tage kampen op med Tesla og Polestar. Og selv om den, objektivt set, blev sendt på vejene med en skarp pris, har Mercedes nu lanceret en billigere variant, der skal gøre det lettere at blive elbilsejer med stjerne på køleren.

Den nye Mercedes CLA 200 with EQ technology får et mindre 58 kWh-batteri og en baghjulstrukket motor på 165 kW (224 hk). 0-100 km/t klares på 7,5 sekunder, og rækkevidden lander på 531 WLTP-kilometer – omtrent det samme som Teslas Model 3 Standard.

Til gengæld falder prisen markant: 379.499 kroner, hvilket gør CLA 200 til den hidtil mest overkommelige el-CLA.

Sammenlignet med den dyrere 250+, som har et 85 kWh-batteri og 778 kilometers rækkevidde, er der tydelige forskelle. Men den nye variant har faktisk en hurtigere ladeprofil – 10 til 80 procent på blot 20 minutter, mod 22 minutter i den store udgave.

Ligesom de øvrige CLA’er understøtter 200-modellen kun 800-voltsladere, men Mercedes har allerede bekræftet, at en version med både 400- og 800-volts-teknologi er på vej til foråret.

Mercedes CLA | 200 | 250+
Batteri | 58 kWh | 85 kWh
Rækkevidde | 531 km | 792 km
Motor | 224 hk | 272 hk
Moment | 335 Nm | 335 Nm
Acceleration 0-100km/t | 7,5 sek. | 6,7 sek.
Ladeeffekt (AC/DC) | 11 kW / 200 kW | 11 kW / 320 kW
Ladetid 10-80 procent | 20 min. | 22 min.
Tilladt anhængerlast | 1.500 kilo | 1.500 kilo
Pris | 379.499 kr. | 427.991 kr.

Den nye variant fås i tre designlinjer; Progressive som standard, samt AMG (24.984 kr.) og AMG Plus (43.559 kr.). De to sidstnævnte

Den billigere CLA 200 gør altså ikke kun elbilen mere realistisk for flere danske bilister – den viser også, at Mercedes er villig til at spille på pris for at få fodfæste i det konkurrenceprægede mellemklassemarked.

Mercedes skruer ned for prisen – og batteriet – på ny CLA